L'Ajuntament de Bétera instal·la un nou tatami més resistent per a la pràctica d'arts marcials
12 de desembre de 2018

La sala multiusos de la Piscina Coberta de Bétera té nou tatami per a la pràctica d’arts marcials com Karate, Aikido o Taekwondo que practiquen nombrosos veïns i veïnes del municipi.

La regidoria d'Esports ha invertit 3.195 euros en la compra d'esta nova superfície ja que l'anterior s'havia deteriorat molt per l'augment dels usuaris i era necessària la seua renovació.

"L'augment de l'ús de les instal·lacions ens ha obligat a modificar el tatami per a suportar major fricció, majors moviments i, evidentment, l'increment de usuaris", explica la regidora d'Esports, Cristina Alemany (Compromís).